ગોલ્ડ ETFના ‘અચ્છે દિન’: નવેમ્બરમાં રૂ.10 કરોડનો નેટ ઇનફ્લો | Vyaapaar Samachar
ગોલ્ડ ETFના ‘અચ્છે દિન’: નવેમ્બરમાં રૂ.10 કરોડનો નેટ ઇનફ્લો
mutual-fund-news-india | December 08, 2018, 7:00 AM | updated December 08, 2018, 12:56 PM
મુંબઇઃ નાના રોકાણકારો તરફથી મૂડીરોકાણનો અવરિત પ્રવાહ જળવાઇ રહેતા મ્યુચ્યુઅલ ફંડ્સ ઉદ્યોગની એસેટ્સમાં વૃદ્ધિ થઇ છે. નવેમ્બરમાં મ્યુ.ફંડ્સ ઉદ્યોગની કુલ એસેટ્સ વધીને રૂ. 24 લાખ કરોડને વટાવી ગઇ છે. જે માસિક સરખામણીએ ફંડ ઉદ્યોગની એયુએમમાં 8 ટકાની વૃદ્ધિ દર્શાવે છે.
રસપ્રદ વાત એ છે કે, છેલ્લાં ઘણા મહિનાઓ બાદ સતત નેટ આઉટફ્લો દર્શાવનાર ગોલ્ડ ઇટીએફમાં નવેમ્બર મહિનામાં રૂ. 10 લાખ કરોડનું ચોખ્ખું નવું મૂડીરોકાણ આવ્યું છે. જ્યારે વર્ષ પૂર્વેના સમાન મહિનામાં રોકાણકારોએ ગોલ્ડ ઇટીએફમાંથી રૂ.16 કરોડનું રિડમ્પ્શન કર્યું હતું.
તો રોકાણકારોએ ઇન્કમ ફંડ્સમાંથી રૂ. 6518 કરોડ પાછાં ખેચ્યાં છે.
એમ્ફિના પ્રાપ્ત ડેટા મુજબ નવેમ્બરના અંતે સમગ્ર મ્યુ. ફંડ્સ ઉદ્યોગની ટોટલ અંડર એસેટ્સ મેનેજમેન્ટ (એયુએમ) વધીને રૂ. 24.03 લાખ કરોડ થઇ છે જ્યારે ઓક્ટોબરમાં કુલ એસેટ્સ રૂ. 22.23 લાખ જ્યારે વર્ષ પૂર્વે નવેમ્બર 2017માં રૂ. 22.79 લાખ કરોડ એયુએમ કરોડ નોંધાઇ હતી.
એમ્ફિના જણાવ્યા મુજબ લિક્વિડ સ્કીમ, ઇક્વિટી અને ઇક્વિટી લિંક્ડ સેવિંગ્સ સ્કીમમાં મજબૂત મૂડીપ્રવાહના પગલે સમગ્ર ફંડ ઉદ્યોગની એયુએમમાં વધારો જોવા મળ્યો છે. લિક્વિટી ફંડમાં રૂ. 1.36 લાખ કરોડ, ઇક્વિટી અને ઇએલએસએસ સ્કીમમાં રૂ. 8400 કરોડ અને બેલેન્સ્ડ ફંડમાં રૂ. 215 કરોડનું મૂડીરોકાણ આવ્યું છે.
આ સાથે નવેમ્બર મહિનામાં વિવિધ મ્યુચ્યુઅલ ફંડ સ્કીમમાં રૂ. 1.42 લાખ કરોડનું ચોખ્ખું મૂડીરોકાણ આવ્યું છે. જ્યારે ઓક્ટોબર મહિનામાં રોકાણકારોએ રૂ. 35,500 કરોડ ઠાલવ્યાં હતા.
Total Net Flows (Figures in Rs crore)
-37,642
Infra Debt
Total Assets Under Management (Figures in Rs crore)
Read More: Gole ETF Mutual Fund AMFI ELSS Income fund
Web Title: ‘Achhe din’ of Gold ETF: Rs 10 Crore net inflow in November